Klokken var 02.25 natten til fredag, da politiet nåede frem til manden. Hans promille blev målt til over det tilladte og politiet ville anholde ham. - Han blev meget aggressiv og endte med at rive skjorten af en af betjentene, så de måtte pacificere ham med peberspray, siger vagtchef ved Nordjyllands Politi, Frank Liltorp til tv2nord.dk. Efterfølgende måtte betjentene yde førstehjælp til den 48-årige, da han fik vejrtrækningsproblemer. Han blev kørt på skadestuen, men hurtigt udskrevet igen og løsladt fredag morgen. Politiet fandt desuden 24 gram hash i mandens bil, så han er nu sigtet for både spirituskørsel og besiddelse af hash.
Da en patrulje fra Nordjyllands Politi ville anholde en 48-årig mand fra Gjerlev ved Randers for spirituskørsel, udviklede situationen sig dramatisk. Den 48-årige rev skjorten af en af betjentene og endte med at få peberspray.